**באנו חושך לגרש**

**גילים:** גן-יסודי.

**זמן:** 30 דקות.

**מטרות:** למידת מילים בעברית, הכרת שירי חנוכה, ערך תיקון עולם.

**פתיחה:**

הצגת שיר חנוכה "באנו חושך לגרש", לומדים את המילים חושך, אור, ואש.
משחקים ים יבשה, כאשר משתמשים באור וחושך. (7 דקות).

**גוף:**

שואלים את הילדים איך הם יכולים להאיר את החושך עם מעשים טובים? מציגים את המצווה היהודית תיקון עולם, ושואלים את הילדים איך הם יכולים לתקן את העולם בעצמם? (7 דקות).

כל ילד מקבל להבת נייר, עליה הוא יכתוב את הדרך שלו בה הוא מאיר את העולם, ומקשט וצובע אותה. נגלגל פיסת נייר לקונוס ונדביק, אליה נדביק את הלהבה שהילד הכין, וכעת יש לו לפיד משלו. (10 דקות).

**סיכום:**

נותנים להם "שיעורי בית", בכל נר של חנוכה שהם מדליקים בבית, עליהם לחשוב על דרך נוספת שבה הם יכולים להאיר את החושך. (5 דקות).